# name
Teràpia gènica per alleujar l'envelliment

# metadata.dc.description.abstract[].value
Els grans avenços en sanitat i alimentació d'aquestes últimes dècades han fet que l'esperança de vida hagi augmentat a tot el món, fins a assolir cotes inimaginables a principis del segle XX. Un dels efectes col·laterals és l'augment de persones afectades per malalties neurodegeneratives, atès que la majoria s'associen a l'envelliment. Per aquesta raó hi ha molts projectes encaminats a trobar tractaments que reverteixin o, com a mínim, endarrereixin les conseqüències d'aquestes malalties, com ara la pèrdua de memòria i la reducció de capacitats cognitives en general. Un grup de recerca en què participen investigadors de la Universitat Autònoma de Barcelona, l'Institut de Recerca de la Vall d'Hebron i la Universitat Carles III de Madrid, encapçalat pels investigadors Lídia Giménez-Llort i Miguel Chillón, ha publicat un article a la revista Molecular Psychiatry on descriuen un tractament amb teràpia gènica que permet millorar la memòria durant l'envelliment. Aquest tractament es podria fer servir per pal·liar els efectes de malalties neurodegeneratives com l'Alzheimer.

# metadata.dc.rights[].value
(c) Edició de Premsa Periòdica Ara, 2018

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Teràpia gènica per alleujar l'envelliment